*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 19ης Δεκεμβρίου 1984

με την οποία εξουσιοδοτείται η Ιρλανδία να συνεχίσει την εφαρμογή ορισμένων μέτρων διασφάλισης, σύμφωνα με το άρθρο 108 παράγραφος 3 της συνθήκης

(Το κείμενο στην αγγλική γλώσσα είναι το μόνο αυθεντικό)

(85/15/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 108 παράγραφος 3,

Εκτιμώντας:

ότι η Επιτροπή εξουσιοδότησε τη Δημοκρατία της Ιρλανδίας, βάσει της απόφασης της 3ης Δεκεμβρίου 1980, να λάβει ορισμένα μέτρα σύμφωνα με τις διατάξεις του άρθρου 108 παράγραφος 3 της συνθήκης·

ότι, παρά την εμφανή ανάκαμψη που ήταν το αποτέλεσμα της εφαρμογής, από τις αρχές του 1981, ενός συνολικού πλέγματος μέτρων με μεσοπρόθεσμο στόχο τη βελτίωση της οικονομικής κατάστασης και την ενίσχυση της ανταγωνιστικότητας της ιρλανδικής οικονομίας, το ισοζύγιο τρεχουσών συναλλαγών εξακολουθεί να παρουσιάζει σημαντικό έλλειμμα·

ότι οι επιβαρύνσεις που συνεπάγεται το υψηλό χρέος, το βάρος των οποίων αυξήθηκε, ιδίως, συνεπεία της αύξησης της τιμής του δολαρίου και της ανόδου, σε πραγματικούς όρους, των επιτοκίων διεθνώς, θέτουν ισχυρούς περιορισμούς στην εξέλιξη της πορείας προς την προσαρμογή της ιρλανδικής οικονομίας·

ότι η συνέχιση αυτής της πορείας, υπό συνθήκες ισοτιμίας της ιρλανδικής λίρας, καθιστά απαραίτητη τη διατήρηση των μέτρων διασφάλισης που η Ιρλανδία είχε εξουσιοδοτηθεί να λάβει, με σκοπό την αποτροπή της υπέρμετρης εξόδου κεφαλαίου·

ότι οι ιρλανδικές αρχές πρέπει να μεριμνούν ώστε κάθε αξιοσημείωτη βελτίωση της κατάστασης του ισοζυγίου πληρωμών και του εξωτερικού χρέους να αντικατοπτρίζεται στην ελαστικότερη διαμόρφωση των μέτρων διασφάλισης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Η Ιρλανδία εξουσιοδοτείται, προσωρινά και στο πλαίσιο των ορίων που εκτίθενται στο παράρτημα της παρούσας απόφασης, να απογορεύσει ή να υπαγάγει σε εκ των προτέρων έγκριση των συναλλαγματικών αρχών τη σύναψη ή πραγματοποίηση των συναλλαγών και μεταφορών σχετικά με τις κινήσεις κεφαλαίων που έχουν ελευθερωθεί κατά την ημερομηνία έκδοσης της παρούσας απόφασης, σύμφωνα με το άρθρο 2 της 11ης Μαΐου 1960 (πρώτη οδηγία για την εφαρμογή του άρθρου 67), όπως τροποποιήθηκε με την οδηγία της 18ης Δεκεμβρίου 1962.

2. Με εξαίρεση τις περιπτώσεις παράτασης που θα αποφασίσει η Επιτροπή με τους όρους που προβλέπονται στο άρθρο 2 παράγραφος 3, η παρούσα απόφαση ισχύει επί μία τριετία από τη στιγμή της έκδοσής της.

Άρθρο 2

1. Η Επιτροπή παρακολουθεί με προσοχή την εξέλιξη της οικονομικής κατάστασης στην Ιρλανδία.

2. Επιφυλάσσεται να τροποποιήσει ή να καταργήσει, μετά από διαβούλευση με το ενδιαφερόμενο κράτος μέλος, την παρούσα απόφαση, αν διαπιστώσει ότι οι συνθήκες που οδήγησαν στην έκδοσή της έχουν μεταβληθεί σημαντικά ή ότι οι επιπτώσεις της αποδεικνύονται περισσότερο περιοριστικές απ' όσο επεδίωκε.

3. Αν, πριν από την ημερομηνία λήξης της παρούσας απόφασης, το κράτος μέλος στο οποίο απευθύνεται η τελευταία επικαλεστεί την εμμονή των δυσχερειών ή σοβαρούς κινδύνους δυσχερειών στο ισοζύγιο πληρωμών, η Επιτροπή θα προβεί σε συνολική εξέταση της οικονομικής κατάστασης, προκειμένου να εξακριβώσει αν πρέπει να παρατείνει την εφαρμογή του συνόλου ή τμήματος των μέτρων διασφάλισης που ισχύουν.

Άρθρο 3

Η απόφαση της 3ης Δεκεμβρίου 1980 καταργείται.

Άρθρο 4

Η παρούσα απόφαση απευθύνεται στην Ιρλανδία.

Βρυξέλλες, 19 Δεκεμβρίου 1984.

Για την Επιτροπή

Ο Πρόεδρος

Gaston THORN

ΠΑΡΑΡΤΗΜΑ

1.2 // // // Είδος πράξης

// Φύση των επιτρεπόμενων περιορισμών κατά παρέκκλιση

των υποχρεώσεων απέναντι στην Κοινότητα

// // // Πράξεις επί τίτλων // Η απόκτηση από ένα κάτοικο εσωτερικού ξένων τίτλων, που είναι διαπραγματεύσιμοι στο χρηματιστήριο, απαγορεύεται ή υπόκειται σε εκ των προτέρων έγκριση. Αυτό το περιοριστικό μέτρο δεν έχει εφαρμογή σε περίπτωση: // // - απόκτησης ξένων τίτλων από ένα κάτοικο εσωτερικού, όταν η εν λόγω απόκτηση χρηματοδοτείται από το προϊόν της πώλησης άλλων ξένων τίτλων που του ανήκουν ή από δανειοληψία στο εξωτερικό, // // - απόκτηση τίτλων που έχουν εκδώσει οι Κοινότητες και η ΕΤΕ, οι οποίοι είναι διαπραγματεύσιμοι στο χρηματιστήριο. // //